ລີເບຍເລືອກເອົາ ທ່ານ Zidan ເປັນນາຍົກ ຊົ່ວຄາວຄົນໃໝ່ 
ສະພາແຫ່ງຊາດຂອງລີເບຍ ໄດ້ເລືອກເອົາທ່ານ Ali Zidan ໃນວັນອາທິດວານນີ້, ຊຶ່ງເປັນອະດີດນັກການທູດອາຊີບ ທີ່ໄດ້ ໂຕນໜີໄປ ໃນຊຸມປີ 1980.
ສະພາຜູ້ແທນຂອງລີເບຍ ໄດ້ເລືອກເອົານາຍົກລັດຖະມົນຕີ ຊົ່ວຄາວຄົນໃໝ່ ນຶ່ງອາທິດຫຼັງຈາກ ທີ່ໄດ້ມີການລົງມະຕິ ບໍ່ເຊື່ອ ໝັ້ນ ຕໍ່ນາຍົກລັດຖະມົນຕີຄົນກ່ອນ ທີ່ບໍ່ສາມາດນໍາ ສະເໜີ ຄະນະລັດຖະບານ ທີ່ສະພາສາມາດຮັບເອົາໄດ້ ສະພາແຫ່ງຊາດຂອງລີເບຍ ໄດ້ເລືອກເອົາທ່ານ Ali Zidan ໃນວັນອາທິດວານນີ້, ຊຶ່ງເປັນອະດີດນັກການທູດອາຊີບທີ່ໄດ້ ໂຕນໜີໄປ ໃນຊຸມປີ 1980 ແລະໄດ້ກາຍມາເປັນຜູ້ ວິພາກ ວິຈານທີ່ກ້າເວົ້າກ້າປາກ ຕໍ່ຕ້ານມື້ລາງຜູ້ນໍາ Moammar Gadhafiແລະຕໍ່ມາ ໄດ້ກາຍມາເປັນຜູ້ສົ່ງເສີມແລະເຄື່ອນ ໄຫວເພື່ອປົກປ້ອງສິດທິມະນຸດ ທ່ານ Zidan ໄດ້ສາບານຕົນວ່າ ຈະເລີ່ມປະຕິບັດງານຢ່າງ ໄວວາ ໃນປະເທດທີ່ຍັງມີການແບ່ງແຍກກັນເປັນຫຼາຍພັກຫລາຍຝ່າຍຢູ່ ຫຼັງຈາກສົງຄາມ ກາງເມືອງໃນປີ 2011 ທີ່ພາໃຫ້ການປົກຄອງເປັນເວລາ 4 ທົດສະວັດຂອງ Gadhafi ສິ້ນສຸດລົງນັ້ນ